WYNKONING Dit gaan swaar om Nederburg van die Paarl te klop. Jaar ná jaar maak hy skoonskip op die Kaapse Wynskou met sy rooi en wit droë wyn. Dit is weer die geval met vanjaar se Kaapse wynskou wat op 26 September op die Goodwoodse skouterrein gehou word. Die beoordelings is afgehandel en die wenners is sopas aangekondig. Daar was amper ’n duisend inskrywings wat maklik ’n rekord is. Nederburg het sestien bekers en beide goue medaljes verower. Die bekers sluit in die Generaal Smuts-trofee vir die mees uitstaande wyn op die skou. Nederburg is dus die land se wynkoning.